વધુમાં એવા મુદ્દા રજૂ કરવામાં આવ્યા છે કે,‘અમદાવાદને હાલમાં જ ‘હેરિટેજ સિટી'નો દરજ્જો મળ્યો છે અને સાથે જ તે ઉત્તર ભારતના અનેક શહેરોની જેમ અત્યંત પ્રદૂષિત હોવાનું પણ સામે આવ્યું છે. જેના પગલે અમદાવાદ મ્યુનિસિપલ કોર્પોરેશનના હેલ્થ વિભાગ દ્વારા નાગરિકોને લક્ષ્યમાં રાખીને એક રિસ્પોન્સ પ્લાન વર્ષ 2017માં ઇસ્યૂ કરવામાં આવ્યો હતો અને પ્રદૂષણની સમસ્યાને પહોંચી વળવા જરૂરી પગલાં લેવાની તાકીદ પણ કરવામાં આવી હતી. માત્ર અમદાવાદ જ નહીં રાજ્યના નાના-મોટા તમામ શહેરો વાહનોથી થતાં પ્રદૂષણનો ભોગ બની રહ્યા છે અને નાગરિકોના સ્વાસ્થ્ય સામે જોખમ ઊભું થયું છે. પ્રદૂષણના લીધે ધૂમાડા અને એસીડ રેઇન થાય છે. જેથી ખેતરોના પાક અને જંગલોને નુકસાન થવા ઉપરાંત ગ્લોબલ વોર્મિંગ અને ઓઝોન લેયરમાં ગાબડાં પણ પડી રહ્યા છે. તેથી આ મુદ્દા ઉપર ગંભીર ચર્ચા અનિવાર્ય છે..